*Projekts*

LATVIJAS REPUBLIKAS MINISTRU KABINETS

2014.gada \_\_\_. \_\_\_\_\_\_\_\_\_ Rīkojums Nr.\_\_\_

Rīgā (prot. Nr. .§ )

**Par finansējuma piešķiršanu Vides aizsardzības un reģionālās attīstības ministrijai nekustamā īpašuma Kronvalda bulvārī 6, Rīgā, nomas maksas, aprīkojuma un mēbeļu iegādes, pārcelšanās un citu saistīto izdevumu segšanai**

1. Vides aizsardzības un reģionālās attīstības ministrijai, sagatavojot un iesniedzot Finanšu ministrijā priekšlikumus likumprojektam „Par vidēja termiņa budžeta ietvaru 2015., 2016. un 2017.gadam” un likumprojektam „Par valsts budžetu 2015.gadam”, paredzēt:
2. ilgtermiņa saistības nekustamā īpašuma (nekustamā īpašumu kadastra Nr. 0100 010 0099) Kronvalda bulvārī 6, Rīgā, nomas maksas izdevumu segšanai valsts akciju sabiedrībai „Valsts nekustamie īpašumi” – 2017.gadā 208 734 *euro* un turpmākajos gados 24 839 287 *euro* (no 2018.gada līdz 2036.gadam (ieskaitot) katru gadu 1 252 401 *euro* un 2037.gadā 1 043 668 *euro*);
3. valsts pamatbudžeta bāzes izdevumos 2017.gadam:
4. izdevumus vienreizēju izdevumu segšanai:
5. pārcelšanās izdevumu segšanai – 54 667 *euro*;
6. ar informācijas tehnoloģijām saistīto izdevumu segšanai – 160 068 *euro*;
7. aprīkojuma un mēbeļu iegādes izdevumu segšanai – 435 645 *euro*.
8. komunālo pakalpojumu izdevumu segšanai, kas saistīti ar šā rīkojuma 1.1.apakšpunktā minētā īpašuma lietošanu, ņemot vērā jau pašlaik šim mērķim plānoto finansējumu.
9. Finanšu ministrijai (valsts akciju sabiedrībai „Valsts nekustamie īpašumi”):
10. rekonstrukcijas izdevumus Vides aizsardzības un reģionālās attīstības ministrijas administratīvās ēkas izveidei šā rīkojuma 1.1.apakšpunktā minētajā īpašumā segt no valsts akciju sabiedrības „Valsts nekustamie īpašumi” piesaistītajiem finanšu resursiem un pēc objekta nodošanas ekspluatācijā iekļaut tos nomas maksā;
11. nodrošināt šā rīkojuma 1.1.apakšpunktā minētā īpašuma rekonstrukcijas darbu pabeigšanu līdz 2017.gada 31.oktobrim, nosakot, ka plānotais nomas līguma sākuma termiņš ir 2017.gada 1.novembris;
12. ja pēc tehniskā projekta izstrādes, būvniecības līguma noslēgšanas vai būvniecības darbu laikā, būvniecības un citu pārvaldīšanas provizorisko izdevumu apmērs mainās, iesniegt Vides aizsardzības un reģionālās attīstības ministrijai informāciju par šā rīkojuma 1.1.apakšpunktā minēto ilgtermiņa saistību precizēšanu;
13. četru mēnešu laikā pēc šā rīkojuma 2.2.apakšpunktā minētā uzdevuma izpildes iesniegt Vides aizsardzības un reģionālās attīstības ministrijai informāciju par šā rīkojuma 1.1.apakšpunktā minēto ilgtermiņa saistību precizēšanu atbilstoši faktiskajiem būvniecības un citiem pārvaldīšanas izdevumiem.
14. Vides aizsardzības un reģionālās attīstības ministrijai:
15. triju mēnešu laikā pēc šā rīkojuma 2.3. un 2.4.apakšpunktā minēto uzdevumu izpildes iesniegt Ministru kabinetā rīkojuma projektu par šā rīkojuma 1.1.apakšpunktā minēto ilgtermiņu saistību precizēšanu;
16. triju mēnešu laikā pēc šā rīkojuma 1.1.apakšpunktā minētā īpašuma rekonstrukcijas tehniskā projekta izstrādes darbu pabeigšanas, iesniegt Ministru kabinetā rīkojuma projektu par šā rīkojuma 1.2.apakšpunktā minētā finansējuma precizēšanu.

Ministru prezidente L.Straujuma

Vides aizsardzības un reģionālās attīstības ministrs E.Cilinskis

03.02.2014 12:44

403

I.Āboliņa

67026465, Ilze.Abolina@varam.gov.lv